
Riigihanke „Narva linnapiirkonna kergliiklusteede võrgustiku projekteerimistööd“ avatud hankemenetluse korraldamine 
1. Asjaolud ja menetluse käik
Narva linna piirkonna kergliiklusteede võrgustiku loomist on kavas arendada Ida-Viru linnapiirkondade jätkusuutliku arengu meetme raames.  Arengustegevuse eesmärk: Luua Narva piirkonnas optimaalne, kõiki kergliiklejate vajadusi arvestatav kergliiklusteede võrgustik, ühendades Narva linna keskuse Narva piirkonna tagamaadega. Narva piirkond hõlmab nii Narva linna põhiterritooriumi, kui ka linna lahustükke Olgina, Kudruküla,  samuti kuuluvad Narva linnapiirkonda  osa Vaivara vallast ja Narva-Jõesuu linn. Kergliiklusteede võrgustiku all mõeldakse sellist omavahel loogiliselt ühendatud kergliiklusteede kooslust, mille kaudu on võimalik korraldada liiklust nii jalgrattaga kui ja jalakäijatele vastava tsoneerimise või muude märgistusvahendite abil. Narva linnapiirkonna kergliiklusteede võrgustiku loomise esimene etapp on projekteerimistööd, mis on vastavuses Narva Linnavolikogu 26.09.2007 määrusega nr 36 kinnitatud ja 25.09.2014 määrusеga nr 20 muudetud Narva linna arengukava 2008-2018 visiooni osa „Kaasaegne infrastruktuur tagab narvalastele ja linna külalistele soodsa, turvalise ja mugava elukeskkonna, samuti loob võimalused ettevõtluse arenguks ja selle konkurentsivõime tõstmiseks“ strateegilise eesmärgi 1.1. „transpordi infrastruktuur vastab tänapäeva nõuetele“ tegevussuuna 1.1.1. „luua kaasaegne ja mugav liiklusinfrastruktuur“ ülesande 1.1.1.2 „jalgrattateede ehitamine“ tegevusega „jalgrattateede projekteerimine“. 
Käesoleva hanke raames teostatakse projekteerimistööd Narva linnapiirkonnas, mis hõlmab Narva linna ja osaliselt Vaivara valla territooriumi. Kergliiklusteede võrgustiku projekteerimisele kuuluvate osade hinnanguline maht on ca 45 km kergliiklusteid, mis hõlmab kolme osa:
1. Narva ja Narva-Jõesuu vaheline jalgrattatee.  Ülalmainitud jalgrattatee (kergliiklustee)  on plaanis projekteerida 91.maantee maanteekoridoris (maantee kaitsevööndis), algusega Narva linnas Jõesuu tänavalt, edasi Narva linnapiirist Vaivara valla territooriumil asuvat maanteelõiku mööda kuni Narva-Jõesuu linnapiirini. Ülalkirjeldatud jalgrattatee marsruut on kooskõlas Narva linna, ja Vaivara valla kehtivate üldplaneeringutega ja Ida-Viru maakonnaplaneeringu teemaplaneeringuga „Ida-Virumaa tehniline infrastruktuur“.  

2. Tõrvajõe – Peeterristi jalgrattatee.  Ülalmainitud jalgrattatee (kergliiklustee) on plaanis projekteerida E20 maantee maanteekoridoris (maantee kaitsevööndis alates olemasoleva Narva-Tõrvajõe jalgrattatee lõppkohast, edasi Peeterristi ristmikuni. Ülalkirjeldatud jalgrattatee marsruut on kooskõlas Vaivara valla kehtiva üldplaneeringuga ja Ida-Viru maakonnaplaneeringu teemaplaneeringuga „Ida-Virumaa tehniline infrastruktuur“. 
3. Narva linna sisesed kergliiklusteed. 

Kergliiklusteede projekteerimistööd hõlmavad ehitusprojektide ning liikluskorraldusprojektide koostamist Narva linna sisestel tänavalõikudel peamiste liikumiste suundadel. 
Projekteerimistööd teostatakse vastavuses järgmiste projekteerimistingimustega:

· Narva Linnavalitsuse 19.12.2014 korraldusega nr 1436-k kinnitatud projekteerimistingimused (Jõesuu tänava jalgrattatee rajamine);

· Maanteeameti projekteerimistingimused 15.12.14 nr 15-4/14-00293/091 (Narva Narva-Jõesuu jalgrattatee); 

· Maanteeameti projekteerimistingimustele 18.12.14 nr 15-4/14-00293/095 (Tõrvajõe-Peeterristi jalgrattatee);

· Narva Linnavalitsuse 19.12.2014 korraldusega nr 1435-k kinnitatud projekteerimistingimused (Narva linna kergliiklusteede võrgustiku rajamine);

· Narva Linnavalitsuse Arhitektuuri- ja Linnaplaneerimise Ameti 12.11.2014 kiri nr 1-14111261-2.

Narva Linna Arenduse ja Ökonoomika Amet teeb ettepaneku algatada „Narva linnapiirkonna kergliiklusteede võrgustiku projekteerimistööd“ avatud hankemenetlus e-hankena riigihangete seaduses sätestatud korras. 
Hanke eeldatav maksumus on 350 000 eurot (käibemaksuta). Hankedokumendid on kooskõlastatud, vastavalt Narva Linnavalitsuse 08.03.2006.a määruse nr 298 "Riigihangete läbiviimise reglement" §-des 4 ja 5 sätestatule, Narva Linnavalitsuse riigihanke konkursikomisjoni esimehega.
2. Õiguslikud alused
Riigihangete seaduse [RHS] § 10 lg 1 p 2 alusel riigihangete seaduses sätestatud korda on kohustatud järgima kohaliku omavalitsuse üksus, kohaliku omavalitsuse asutus või kohalike omavalitsuste ühendus, kes riigihangete seaduse mõistes on hankija. RHS § 2 lg 2 kohaselt, riigihangeteks riigihangete seaduse tähenduses on muu hulgas hankija poolt asjade ja teenuste soetamine. Vastavalt Narva Linnavalitsuse 08.03.2006.a määruse nr 298 "Riigihangete läbiviimise reglement" § 6 riigihanke pakkumismenetlus algatatakse ning pakkumismenetluse liik ja riigihanke eest vastutav isik määratakse Narva Linnavalitsuse korraldusega. Vastavalt RHS § 23 lg 2  kohaselt osadeks jaotatud riigihanke iga osa kohta hankelepingu sõlmimisel kohaldatakse kõigi osade summeeritud eeldatava maksumusega hankelepingu sõlmimisele kohaldatavat korda.
3. Otsus

3.1. Algatada  riigihanke „Narva linnapiirkonna kergliiklusteede võrgustiku projekteerimistööd“ avatud hankemenetlus e-hankena, vastavalt juurdelisatud hankedokumentidele.
3.2. Määrata ülalnimetatud riigihankes hankijaks Narva Linna Arenduse ja Ökonoomika Amet ning riigihanke eest vastutavaks isikuks Narva Linna Arenduse ja Ökonoomika Ameti direktor Georgi Ignatov. 

3.3. Volitada Narva Linna Arenduse ja Ökonoomika Ametit, ametiasutuse põhimääruse järgse esindaja isikus, sõlmima edukaks tunnistatud pakkumuse esitanud pakkujaga  hankeleping.

4. Rakendussätted

4.1. Korraldus jõustub seaduses sätestatud korras.

4.2. Pakkuja, taotleja või hankemenetluses osalemisest huvitatud isik võib vaidlustada hankija tegevuse, sealhulgas hanke alusdokumendi, riigihangete seaduses sätestatud korras.

